Farebné logotypy špecializovaných múzeí_1

Centrum múzejnej komunikácie

Vajanského nábrežie 2, P. O. BOX 13, 810 06 BRATISLAVA 16

tel.: +421 2 204 69 109; e-mail: zuzana.vasaryova@snm.sk, www.snm.sk

Tlačová správa, 4. mája 2023, Bratislava

Noc múzeí a galérií 2023 na Slovensku

Druhá májová sobota, 13. mája 2023, bude opäť patriť múzeám, galériám a ďalším kultúrnym inštitúciám. Už po devätnásty raz sa zapoja do celoeurópskeho podujatia Noc múzeí a galérií. V netradičnom čase a s množstvom zaujímavých aktivít sú pripravené prilákať milovníkov kultúry a umenia, ale aj tých, pre ktorých je takáto návšteva skôr výnimočnou udalosťou. Do neskorých večerných hodín bude možné vidieť zaujímavé výstavy, autorské výklady, tvorivé dielne, animácie, prehliadky a ďalší program vo viac ako 100 lokalitách na Slovensku.

Podujatie organizuje Zväz múzeí na Slovensku v spolupráci so Slovenským národným múzeom, ktoré  
je zároveň hlavným koordinátorom múzeí a galérií v Bratislavskom kraji. Inštitúcie tu už tradične spolupracujú na prezentačných aktivitách, zdieľajú jednotné vstupné (5 € – zaplatiť je potrebné len v prvom navštívenom múzeu/galérii), otváracie hodiny a pod. Pre XIX. ročník pripravili organizátori  
v spolupráci Dopravným podnikom Bratislava a Železničným múzeom SR špeciálnu dopravu na podujatie. Historické vozidlá mestskej dopravy prepoja jednotlivé múzeá a galérie a fanúšikov železníc povozí parný a motorový vlak po tradičných trasách v hlavnom meste. Ponuka v **Bratislavskom kraji** predstavuje viac ako 40 múzeí a galérií od národných inštitúcií až po menšie regionálne (podrobné info v spoločnej programovej brožúre na webových stránkach podujatia v BSK: **nmag.snm.sk**). **BIBIANA, medzinárodný dom umenia pre deti** ponúkaNajkrajšie knihy Slovenska a podujatia s témou kávy. **České centrum v Bratislave** zaujme v duchu osláv100 rokov rozhlasového vysielania v Československu. **Dom Quo Vadis** predstaví Nenápadných hrdinov formou výstavy a komixu, **Galéria mesta Bratislavy** prezentuje výstavu a sprievodné aktivityPozri, Prešporok! Od grafickej veduty k fotografickým pohľadom. **Galéria Nedbalka** doplní svoj program kurátorským sprievodom  
po expozíciách v ukrajinskom jazyku. **V Galéri UMELKA** sú vítaní záujemcovia o štúdium na školách s umeleckým zameraním a všetci, ktorí chcú navštíviť novú výstavu Milan Sládek – Mím. **Kunsthalle Bratislava** pripravila aktivity k výstavámA Window: Prísľub strážkyne bahna, aA Hall: Cena Oskára Čepana 2022 – Call Me If You Need Me. V programe **Slovenskej národnej galérie** tematicky dominujútémy vzťahov aarchitektúry a rekonštrukcie objektu. **Slovenské centrum dizajnu** pripravilo sprievodné aktivity k výstave 100 rokov dizajnu / Slovensko 1918 – 2018. **Stredoeurópsky dom fotografie** predstaví projekt Autá doby c.k. s komentovanou prehliadkou. **Univerzitná knižnica v Bratislave** odprezentuje niekoľko architektonických projektov s dôrazom rekonštrukciu kúpeľov Grössling na výstave ADAGIO. **Bunker B-S 4 Lány** Múzeum československého opevnenia a **Bunker B-S 6 Vrba** privítajú predovšetkým milovníkov vojenskej histórie. V **Múzeu colníctva a finančnej správy** návštevníci zaspomínajú na úlohu colníc v histórii bývalého Československa. **Výstava Múzea Divadelného ústavu** theatre.sk**,** priblíživývoj slovenských divadiel od roku 1920 po súčasnosť. **Múzeum mesta Bratislavy** ponúka atraktívnu nočnú prehliadkuNox v múzeu, kde si návštevníci vlastnou baterkou posvietia na dejiny hlavného mesta. **Múzeum Obchodu Bratislava** pozýva na znovuotvorenie zrekonštruovanej stálej expozície a koncert: „Polish Blues Show VII.“ – GED. **Múzeum polície Slovenskej republiky** pripravilo prehliadku stálej expozície s odborným lektorským výkladom. V **Múzeu školstva a pedagogiky** zaspomínajú na školské časyznámipredstavitelia slovenskej hudobnej scény na výstave Speváci v školských laviciach. **Slovakiana** organizujeregistrovaný workshop na vytvorenie si vlastného trička formou risografiky. **Múzeá SNM na Žižkovej** **ulici** sa prezentujú aktivitami pre deti aj dospelých – v **Archeologickom múzeu** si bude možné vyrobiť napríkladmedailón s hieroglyfickým menom v kartuši, **SNM – Múzeum kultúry karpatských Nemcov** privítanávštevníkov na aktivitách k výstave Prirodzene! **SNM – Múzeum kultúry Maďarov na Slovensku** otvorí výstavuEuropa Nobis a **SNM – Hudobné múzeum** poteší gitarovým koncertom. Na Židovskej ulici v **SNM – Múzeu židovskej kultúry** ponúkajú okrem iného aj interaktívny vzdelávací program Imi Lichtenfeld – Krav Maga a jej tvorca. Nález mamuta srstnatého spolu s prezentáciou novej publikácie Anny Ďurišovej, ktorá spracovala tému fosílnych chobotnáčov  
na území Slovenska predstavia v **SNM – Múzeu kultúry Chorvátov na Slovensku.** V **SNM – Prírodovednom múzeu** je pripravených množstvo zaujímavých aktivít pre deti aj dospelých, tematicky ladených s jednotlivými prírodovednými odbormi. Novootvorenou spoločenskovednou výstavou o všestrannom výtvarnom umelcovi Jiřím Krohovi Od moderny po socialistický realizmus  
tu prevedie jej autor a kurátor Jindřich Chatrný z Muzea města Brna. Program **Historického múzea** na Bratislavskom hrade je tematicky ladený k 306. výročiu narodenia Márie Terézie. **Slovenské olympijské a športové múzeum** sľubuje nevšedný zážitok sledovaniapriameho prenosu z MS v ľadovom hokeji Slovensko – Lotyšsko, spolukomentované osobnosťami slovenského hokeja. **STM-Múzeum dopravy** sa v programe zameriava medzi iným aj na100 rokov dunajplavby. Príbehy lodí na riekach, moriach a oceánoch . **ÚĽUV – Ústredie ľudovej umeleckej výroby** sa vo svojich aktivitách bude venovať prírodným pletivám a materiálom. Vo **Vodárenskom múzeum BVS, a.s.** sa návštevníci potešia príjemnou atmosférou vodárenskej záhrady. **Malokarpatské múzeum v Pezinku** zaujme Príbehom vína, **Mestské centrum kultúry Malacky – Múzeum Michala Tillnera** sprístupní krypty pod františkánskym kostolom a Pálffyovský kaštieľ**.** Prechádzku mestom na tému Pezinské architektúry 1. polovice 20. storočia ponúka **Mestské múzeum v Pezinku. Mestské múzeum v Senci** pripravilo komentované prehliadky archeologických nálezov v spolupráci so známymi slovenskými archeológmi.Program **Miniexpozície ťažby a spracovania bridlice v Marianke** sa viaže k téme nálezom a spracovaniu tohto nerastu. **Slovenská ľudová majolika** spolu so **SNM – Ľudovíta Štúra** pripravili interiérové aj exteriérové aktivity k**Slávnosti hliny** v Modre. **SNG – Schaubmarov mlyn** priláka na podujatia s témou mlynskej expozície pre malých aj veľkých.Kurátori v **SNM – Múzeu Červený Kameň** predstavia podujatia k téme novej výstavy portrétov Za obrazom.

**Z programu inštitúcií na strednom Slovensku: SNM – Múzeá v Martine** ponúkajú rozličné aktivity v 3 expozíciách (Etnografického múzea, Múzeu Andreja Kmeťa a v Múzeu kultúry Čechov na Slovensku) za cenu jedinej vstupenky. **SNG Kaštieľ Strážky** spustí online interaktívnu mestskú hru Posledná barónka, ako aj výklad reštaurátora kníh o tajomstvách reštaurátorskej práce. **Múzeum hradu Sklabiňa** pripravilo výstavu Hrad Sklabiňa od písma po fotografiu, kde vystavia aj dve originálne knižné diela z tvorby hradných pánov zo 17. a 18. storočia. **Rosenfeldov palác** láka na prechádzkuv sprievode klavírnej hudby svetelné efekty a videoprojekcie. **Galéria Ľudovíta Fullu** sa predstaví podujatím Zaži dejiny umenia 2 s Robom Švarcom: Variť a jesť – Netradičná téma si vyžaduje netradičnú prednášku a bude sa spoločne VARIŤ A JESŤ. **Mestské múzeum – Fándlyho fara v Seredi** uvedie komentované prehliadky expozícií múzea. **Slovenské národné múzeum – Múzeum bábkarských kultúr a hračiek, hrad Modrý Kameň** pripravilo animované vstupy do kaštieľa, bábkové divadelné predstavenie na nádvorí, remeselná dielňa a výroba hračiek, jarmok. **LESY Slovenskej republiky štátny podnik Lesnícke a drevárske múzeum** ponúka prehliadku múzea pri nočnom osvetlení sviec a historických lámp a ukážky hipoterapie. Prezentácia historických kostýmov a múzea v neobmedzenom čase sa bude konať **vo Svätom Antone**. **Hradné múzeum vo Fiľakove** otvorí výstavu prešovského grafika a maliara Kamila Juraška Krajiny svetla a inscenáciu bábkarského predstavenia Smiech je najlepší liek. **Podpolianske múzeum v Detve** pripravilo prezentáciu výstav ako Veľkú múzejnú tajničku s hádankami a cenami, ako aj Modrotlač v tradícii (ukážky a odtláčanie vzorov). **Múzeum Lutherovej reformácie na Slovensku** prezentuje príchod a vývoj reformačných myšlienok na našom území a expozíciu o dejinách reformácie na území dnešného Slovenska.

Na východe krajina zaujme **Košická noc múzeí a galérií** s témou **Tajomstvá na dotyk** láka do ulíc mesta tisíce záujemcov v čase od 17.00 do polnoci. 15 inštitúcií: Visit Košice Infopoint, Slovenské technické múzeum, Východoslovenské múzeum, Východoslovenská galéria, Múzeum Vojtecha Löfflera, Pamätná výstava Sándora Máraia, Regionálne centrum remesiel ÚĽUV Košice, Tabačka Kulturfabrik – Galéria Tabačka, Šopa Gallery a KAIR Košice Artist in Residence, Malá galéria, Alexandra Eckerdta, Štátna vedecká knižnica v Košiciach, Steelpark – park vedy, Dolná brána a Múzeum obetí komunizmu  
tu spoločne odkryjú príbehy umeleckých diel, ľudového remesla a záhady vedy a techniky vo

výstavách, expozíciách a špeciálne pripravenom programe.

**V Zemplínskom múzeu v Michalovciach** odborní pracovníci pútavo porozprávajú o práci v múzeu a ponúknu možnosť nahliadnuť do depozitárnych priestorov. **Múzeum Vojtecha Löfflera** predstaví diela sochára Vojtecha Löfflera a výber z jeho zbierky autoportrétov, Výkvet Talianska a výstavu Nová generácia ilustrátorov pre deti (20 mladých talianskych ilustrátorov). Návštevníkov čaká ukážka 3D modelovania a 3D tlače. **Východoslovenská galéria v Košiciach** uvediebábkové a hrané predstavenie Popoluška pre deti aj dospelých v podaní Divadla z krabice a konať sa bude aj burza umeleckých kníh a prezentácia nových prírastkov v knižnici za rok 2022. **Galéria ÚĽUV – Regionálne centrum remesiel Košice** pripravilovýstavuObaly a iné ako prezentáciu prác študentov Školy umeleckého priemyslu v Košiciach a Tajomstvá prírodných pletív – zabudnutý prírodný materiál. **SNM – Múzeum kultúry Maďarov na Slovensku – Pamätná výstava Sándora Máraia** uvedieTajomstvá a záhady v rodine Sándora Máraia a špeciálny výklad: Portrét mladého Sándora a iné zaujímavosti. **Múzeum Spiša v Spišskej Novej Vsi** odkryje najnovšie archeologické nálezy a prácu vo fotoateliéri. **V Kaštieli a letohrádku Dardanely v Markušovciach** čaká atraktívna večerná prehliadka renesančného kaštieľa v Markušovciach po bočných schodiskách a priestoroch kaštieľskej pivnice a povaly a koncert vážnej hudby v letohrádku Dardanely. **Slovenské technické múzeum** predstaví výstavu Enigma – Tajný svet šifier a legendárny šifrovací stroj Enigma. **STM-Múzeum letectva v Košiciach** ukáže výstavnú inštaláciu o hlavnom konštruktérovi lietadla L-39 Albatros Jánovi Vlčkovi. Vystavené je prvé lietadlo L-39 Albatros overovacej série v. č. 0001 a reštaurovaný vrtuľník MI8. **Vo Východoslovenskom múzeu v Košiciach** v Historickej účelovej budove sa bude konať Opening Violin Show z balkóna a Benátska noc s Diamantom, ako aj Staň sa Nomádom Európy a prejdi sa Storočím propagandy. **Banícke múzeum v Rožňave** – Zážitkové centrum Sentinel usporiada jazdu banským vláčikom do štôlne Alexander a ukážku interaktívnych prvkov Expozície baníctva a hutníctva Gemera. **SNM – Múzeum Betliar** pripravilo špeciálne kurátorské prehliadky po nesprístupnených miestach. **Múzeum špeciálneho školstva v Levoči** uvedie Braillovo písmo, ako ho nepoznáme – zážitkovo-edukatívne spoznávanie sveta nevidiacich. **Múzeum Tatranského národného parku** symbolickým zasadením limby otvorí oslavy 70. výročia Výskumnej stanice TANAPu. SNM – Múzeum rusínskej kultúry si pripravilo program z histórie a kultúry Rusínov, doplnený o folklórne vystúpenia. **Vojenské historické múzeum Piešťany – Múzejné oddelenie Svidník** predvedie ukážky kolesovej a pásovej techniky OS SR, prezentáciu Klubu vojenskej histórie Svoboda a ukážky činnosti psovodov Vojenskej polície Prešov. **SNM – Spišské múzeum v Levoči** pozýva na lektorované prehliadky stredovekého kláštora minoritov. **Krajské múzeum v Prešove** otvorí vodnú vežu Kumšt  
v Prešove komentovanou prehliadkou a v **Kaštieli v Hanušovci**a**ch** zaujmú nočnou prehliadkou barokového kaštieľa s prednáškami. **SNM – Múzeum ukrajinskej kultúry** pripravilo sprievodné podujatia k výstaveDaj mi Janičku jablčko, dam ti svoje srdiečko o tradičným ľudových, ale aj mestským interiéroch 20. storočia, vrátane ukážky dobovej kuchyne.

Svoj program na Noci a múzeí 2023 nájde naozaj každý, stačí len vyberať.

**Viac info**  
  
Zuzana Vášáryová  
koordinátorka podujatia v Bratislavskom kraji a pre múzeá SNM  
e-mail: zuzana.vasaryova@snm.sk; +421 915 032 062  
web: nmag.snm.sk (múzeá a galérie v BSK a múzeá SNM)  
 <www.snm.sk>

Marián Majerník   
koordinátor podujatia za Zväz múzeí na Slovensku  
e-mail: marian.majernik@gmail.com; +421 903 239 048  
web: [www.nmag.sk](http://www.nmag.sk/)

FB: [Noc múzeí a galérií v Bratislave](https://www.facebook.com/Noc.muzei.a.galerii.Bratislava)  
FB: [Noc múzeí a galérií](https://www.facebook.com/Noc.muzei.a.galerii)  
FB: [Slovenské národné múzeum](https://www.facebook.com/slovenske.narodne.muzeum)

Partneri podujatia a mediálni partneri SNM

